hotchpotch/miracl-hf-unified huggingface dataset:
Heinrich Clam-Martinic
Heinrich Carolus Boromeus Maria Clam-Martinic (1. tammikuuta 1863 Wien – 7. maaliskuuta 1932 Klam) oli itävaltalainen sotilas, poliitikko ja kreivi, joka toimi Itävallan pääministerinä joulukuusta 1916 kesäkuuhun 1917.
Clam-Martinic kuului Böömin saksankieliseen ylhäisaateliin. Hänen setänsä oli huomattava böömiläinen poliittinen vaikuttaja Heinrich Jaroslav Clam-Martinic. Clam-Martinic suoritti lakimiehen tutkinnon Prahan yliopistossa ja palveli yhdeksän vuotta Itävallan armeijassa, jossa hän yleni yliluutnantiksi. Hänet valittiin 1894 edustajaksi Böömin maapäiville ja vuonna 1902 hänet nimitettiin elinikäiseksi jäseneksi valtakunnanneuvoston ylähuoneeseen "Herrenhausiin". Ensimmäistä maailmansotaa edeltäneinä vuosina Clam-Martinic oli lähellä arkkiherttua Frans Ferdinandia ja kuului tämän niin sanottuun ”varjohallitukseen” eli poliitikkojen piiriin, joka neuvoi maan varsinaisen hallituksen ministereitä. Hänellä tiedettiin olevan yhteyksiä myös poliittisesti vaikutusvaltaisiin tšekkinationalisteihin.
Kahden ensimmäisen sotavuoden aikana Clam-Martinic ehti palvella upseerina sekä itärintamalla, Balkanin rintamalla että Italian-vastaisella rintamalla, mutta joutui jättämään palveluksen terveyssyistä vuonna 1916. Lokakuussa 1916 hänet nimitettiin Itävallan maatalousministeriksi. Jo parin kuukauden kuluttua hän ponnahti pääministeriksi, kun keisariksi tullut Kaarle I pyysi häntä kokoaman valtakunnan eri kansallisuuksia edustavan hallituksen. Pääministeriksi 20. joulukuuta nimitetty Clam-Martinic päätti kutsua vuodesta 1914 hajotettuna olleen parlamentin uudelleen koolle. Hän halusi säilyttää monikansaisen keisarikunnan, mutta sekä tšekit, puolalaiset että valtakunnan saksankielinen väestö asettuivat vastustamaan hänen politiikkaansa, koska hän ei voinut samanaikaisesti tyydyttää näiden ryhmien vastakkaisia toiveita. Erityisen huonosti hän tuli toimeen Unkarin hallituksen kanssa. Clam-Martinic erosi 22. kesäkuuta 1917 ottaen samalla vastuun elintarvikepulaan liittyneestä kansallisesta kriisistä. Pian sen jälkeen hänet ylennettiin armeijan everstiksi ja nimitettiin heinäkuun alussa miehitetyn Montenegron sotilaskuvernööriksi, missä tehtävässä hän toimi sodan loppuun asti. Hänet ylennettiin keväällä 1918 kenraalimajuriksi.
Clam-Martinic menetti suuret perintömaansa Böömissä Tšekkoslovakian vuoden 1919 maalain seurauksena. Loppuelämänsä hän asusteli linnassaan Ylä-Itävallassa.
Alfredo Jaar
Alfredo Jaar (s. 5. helmikuuta 1956 Santiago, Chile) on chileläissyntyinen, nykyisin New Yorkissa asuva nykytaiteilija. Hänet tunnetaan poliittisista aihevalinnoistaan, joita edustavat mm. Ruandan kansanmurhaa käsitellyt kuusivuotinen projekti "The Rwanda Project" (1994–2000) sekä Ars 95 -näyttelyssä esillä ollut "Miljoona Suomen passia" (1995). Jaarin töitä on ollut näytillä mm. Venetsian biennaalissa sekä Kasselin Documentassa.
Alfredo Jaar syntyi 5. helmikuuta 1956 Santiagossa, Chilessä. 5–16-vuotiaana hän asui Martiniquessa Karibianmerellä. Palattuaan Chileen hän opiskeli elokuvaohjausta ja arkkitehtuuria. Valmistuttuaan jälkimmäisestä, hän muutti vuonna 1982 Pinochetin diktatuurin alaisesta Chilestä New Yorkiin. Tätä ennen hän oli saattanut valmiiksi ensimmäisen merkittävän taideprojektinsa, Studies on Happinessin (1979–1981), joka julkisen tilan interventiona käsitteli Pinochetin Chileä ja sen rajoitettua sananvapautta. Kyselylomakkeista, videohaastatteluista, valokuvista ja julkiseen tilaan tuoduista kylteistä koostunut teos kysyi kadulla liikkuvilta ihmisiltä yksinkertaisesti "oletko onnellinen?" Teosta tehdessä Jaaria inspiroi saksalaissyntyisen Hans Haacken New Yorkissa toteuttama kyselyteos MoMA Poll (1970).
Jaarin teoksissa näkyy hänen taustansa arkkitehtuurissa. Jaar puhuu taiteen tekemisestä ongelmanratkaisuna: taiteilija asettaa itselleen tietyn probleemin, jonka hän pyrkii taiteen keinoin ratkaisemaan. Pääasiassa installaatioita tekevän taiteilijan tärkeimpiä teemoja ovat kansallisuus ja kansalaisuus, ihmisoikeudet ja media. Hän ottaa töissään voimakkaasti kantaa yhteiskunnallisiin epäkohtiin, joihin hänellä on usein henkilökohtainen side. Jaar sanoo, että todellisuuden ja sen mahdollisten representaatioiden välillä on huomattava kuilu. Taiteilijana hänen täytyy etsiä erilaisia represennoinnin (uudelleenesittämisen) strategioita. Päämääränä on kokijan samastuminen, joka synnyttää tässä "empatiaa, solidaarisuutta ja älyllistä osallistumista."
Kotimaassaan Chilessä Jaar ei pitkään saanut merkittävää huomiota. Adriana Valdésin vuonna 2006 kuratoima näyttely Fundación Telefónicassa oli Jaarin ensimmäinen oma näyttely Chilessä 25 vuoteen. Sen jälkeen hän on palannut kotimaahansa useammin, julkistamalla varhaisia teoksiaan sekä tekemällä uusia. Vuodeksi 2012 Santiagoon valmistuneen, Pinochet'n hallinnon aikaisista ihmisoikeusrikkomuksista kertovan museon eteen hän suunnitteli The Geometry of Conscience -nimisen muistomerkin.
Aikansa Jaar pyrkii jakamaan tasan kolmen alan kesken: julkisen tilan interventioiden, museoiden ja gallerioiden sekä opettamisen.
Jaarin teoksia on esitelty useissa merkittävissä taidenäyttelyissä ja biennaaleissa ympäri maailman. Venetsian biennaalissa sekä Kasselin Documentassa hän oli ensimmäinen latinalaisamerikkalainen taiteilija. Vuoden 2013 Venetsian biennaalissa hän edusti Chileä. Sen lisäksi hänellä on ollut lukuisia omia näyttelyitä. Jaar on myös järjestänyt julkisen tilan interventioita monissa paikoissa.
Nykytaiteen museo Kiasma järjestää ensimmäisen suomalaisen Jaar-näyttelyn 11.4.–7.9.2014.
Bela Papp
Bela Papp (s. 9. maaliskuuta 1994 Kuopio) on suomalainen taitoluistelija. Hän asuu ja harjoittelee Kanadan Burnabyssa. Suomessa hän edustaa Kuopion Taitoluistelijoita.
Papp voitti junioreiden suomenmestaruuden vuosina 2008 ja 2009 ja oli kolmas vuonna 2010. Vuonna 2011 hän voitti aikuisten SM-kultaa ja oli vuosina 2012 ja 2014 kolmas.
Papp kuuluu Suomen taitoluistelumaajoukkueeseen. Vuoden 2011 MM-kilpailujen karsinnassa Bapp oli 20:s eikä edennyt varsinaiseen kilpailuun.
Pappin perhe muutti Vancouveriin kesällä 2007. Perheen äiti Ulla Papp on taitoluisteluvalmentaja ja myös Bela Pappin muut sisarukset ovat myös taitoluistelijoita. Heistä Beata Papp kilpailee taitoluistelun kansainvälisellä tasolla.
British Academy Film Awards 2014
British Academy Film Awards 2014 oli järjestyksessään 67. BAFTA -palkintogaala, jossa jaettiin palkintoja vuoden 2013 elokuville. Gaala järjestettiin Royal Opera House-oopperatalossa Lontoossa 16. helmikuuta 2014. Gaalan juonsi jälleen Stephen Fry.
Voittajat on listattu ensimmäisenä ja lihavoitu.
Saatana (albumi)
Saatana on suomalaisen black metal -yhtye Barathrumin viides studioalbumi. Se julkaistiin vuonna 1999 levymerkillä Spinefarm Records.
Albumin vinyylipainos julkaistiin vuonna 2009 levymerkillä Kneel Before the Master's Throne.
Kaikki kappaleet sanoittanut Demonos Sova.
Matthias Versluis
Matthias Versluis (s. 18. heinäkuuta 1994 Genolier, Sveitsi) on suomalainen taitoluistelija. Hän kilpaili yksinluistelussa vuoteen 2016 asti ja sen jälkeen jäätanssissa Juulia Turkkilan kanssa.
Versluis aloitti luistelun vuonna 2002 Myllypuron Taitoluisteluklubissa. Junioreiden SM-kisoissa hän oli kolmas vuonna 2007, toinen vuonna 2009 ja ensimmäinen vuonna 2011.
Miesten tasolla hän saavutti SM-kisoissa hopeaa vuosina 2012 ja 2013 ja kultaa vuonna 2014. Vuoden 2016 SM-kisoissa hän oli kolmas.
Versluis kuuluu Suomen taitoluistelumaajoukkueeseen. Maaliskuussa 2015 hän teki suomalaista taitoluisteluhistoriaa tehtyään ensimmäisenä suomalaisena neloishypyn kilpailussa.
Valtter Virtanen
Valtter Virtanen (s. 4. kesäkuuta 1987 Kerava) on suomalainen taitoluistelija. Hän asuu Saksassa Oberstdorfissa.
Virtanen aloitti luistelun vuonna 1992 Keravan Luistinseurassa. Hän on vuosien 2013, 2015, 2016 ja 2017 Suomen mestari. Vuosina 2006, 2007, 2009, 2011 ja 2014 hän saavutti hopeaa ja vuosina 2008 ja 2010 pronssia.
EM-kilpailuissa Virtanen on ollut 18. (2015), 23. (2017) ja 26. (2013 ja 2016) ja 29. (2014).
Vuosina 2017–2018 Virtasta valmensi joulukuussa 2018 kuollut ranskalainen Jean-Francois Ballester.
Koulutukseltaan Virtanen on lääkäri. Hänen puolisonsa on saksalainen taitoluistelija ja taitoluisteluvalmentaja Alina Mayer-Virtanen.
Lamadaya
Lamadaya on Cal Madowin vuoristossa Sanaagin alueella Somalian pohjoisosassa sijaitseva vesiputous. Lähin kaupunki on Ulheed Punaisenmeren suunnalla.
Irish American Football League
Irish American Football League (lyh. IAFL) on Irlannin amerikkalaisen jalkapallon sarjajärjestelmä. Kaudella 2016 IAFL:ssä pelasi 23 joukkuetta kolmella eri sarjatasolla.
Shamrock Bowl Confrence on Irlannin kansallinen pääsarja, jossa pelasi kaudella 2016 yhdeksän joukkuetta. Joukkueista kolme oli Pohjois-Irlannista ja kuusi Irlannista.
Sarjan mestaruusottelu on nimeltään Shamrock Bowl. Kaudella 2016 XXX Shamrock Bowlissa kohtasivat Belfast Trojans ja Dublin Rebels. Ottelun voitti Dublin Rebels lukemin 12-7. Sarjan mestaruus oli Rebelsille sen historian kahdeksas.
Kaudella 2016 IAFL1:ssä pelasi yhdeksän joukkuetta kahdessa lohkossa.
IAFL1:n loppuottelussa kohtasivat Cork Admirals ja Belfast Trojansin kakkosjoukkue. Admirals voitti ottelun lukemin 38-7 ja nousee sarjan voittajana SBC:hen kaudeksi 2017.
IAFL2 pelattiin kaudella 2016 viidellä joukkueella joista ensimmäistä kauttaan pelasivat North Dublin Pirates, PSNI Razorbacks sekä Wexford Eagles.
Sarjan loppuottelussa Donegal Derry Vipers voitti Wexford Eaglesin lukemin 33-29. Molemmat joukkueet tulevat pelaamaan kaudella 2017 IAFL1:ssä.
Vaahteraliigan kausi 1993
Vaahteraliigan kausi 1993 oli Vaahteraliigan 14. kausi. Liigan runkosarjassa pelattiin kymmenen ottelua, minkä jälkeen neljä parasta joukkuetta etenivät pudotuspeleihin. Runkosarjan viimeinen putosi suoraan I-divisioonaan ja toiseksi viimeinen joutui karsintaotteluun.
Vaahteramalja XIV oli toisinto viimekautisesta kun East City Giants ja Turku Trojans kohtasivat jälleen. East City Giants oli taas parempi luvuin 23–20 ja seura voitti kolmannen peräkkäisen mestaruutensa. Helsinki Roosters uusi pronssimitalinsa.
Uutena joukkueensa sarjassa nähtiin Hämeenlinna Tigers, joka otti Oulu Northern Lightsin jättämän sarjapaikan.
Okkult
Okkult on suomalaisen black metal -yhtye Barathrumin kuudes studioalbumi. Se julkaistiin vuonna 2000 levymerkillä Spinefarm Records.
Hongkonginvesilisko
Hongkonginvesilisko ("Paramesotriton hongkongensis") on vesiliskojen heimoon kuuluva laji. Se liikkuu öisin. Ollessaan uhattu se erittää myrkkyä pahkamaisilla rauhasilla.
Aikuisen yksilön pituus on 12–16 cm. Jalat ovat paksuhkot ja lyhyet. Sen vatsapuolen väritys toimii suojavärinä petoja vastaan eläimen kääntyessä selälleen. Pääväriltään eläin on ruskea tai harmaa. Häntä on pitkä ja muodoltaan litteä.
Hongkonginvesiliskoa esiintyy luonnonvaraisena lähinnä vain Hongkongissa. Sitä tavataan virroissa ja se oleskelee suurimman osan ajastaan vedessä.
Koiraan siittiöt ovat siittiökotelossa, jonka avulla koiras siirtää siittiöt naaraaseen. Naaras munii veteen talvella.
Naamioseeprapeippo
Naamioseeprapeippo ("Poephila personata") on loistopeippojen heimoon kuuluva varpuslintu.
Naamioseeprapeippoa tavataan Australian pohjoisosissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Jukka Vesala
Jukka Vesala (s. 1968) on kauppatieteiden tohtori, joka on toiminut vuodesta 2009 riskienvalvonnan apulaisjohtajana Suomen valtion finanssivalvonnassa. Tammikuussa 2014 Vesala valittiin Euroopan pankkivalvontaviraston pääjohtajaksi. Pääjohtajia on virastossa neljä, ja Vesalan vastuulla on pienten pankkien epäsuora valvonta ja valvonnan yhdenmukaisuus.
Wayne Routledge
Wayne Routledge (s. 7. tammikuuta 1985 Sidecup, Lontoo) on englantilainen jalkapalloilija Hän edustaa Englannin Valioliigan Swansea Cityä ja on pelipaikaltaan keskikenttäpelaaja. Vuonna 2001 alkaneella ammattilaisurallaan Routledge on edustanut Swansean lisäksi Crystal Palacea, Portsmouthia, Tottenhamia, Fulhamia, Aston Villaa, QPR:ää, Cardiffia ja Newcastlea Routledgen pelinumero Swanseassa on 15. Hänen pituutensa on 170 senttiä ja painonsa 64 kiloa.
Nyökyttäjäpeippo
Nyökyttäjäpeippo ("Poephila cincta") on loistopeippojen heimoon kuuluva varpuslintu.
Nyökyttäjäpeippoa tavataan Australian koillisosissa. Sitä on kuvattu melko yleiseksi tai paikallisesti yleiseksi, mutta harvinaisemmaksi sen levinneisyysalueen eteläosissa. Lajin kannankehitys on laskeva, mutta se ei ole vähenemässä enää niin nopeasti kuin aikaisemmin. Nyökyttäjäpeipon ei uskota olevan vaarassa, ja se on luokiteltu elinvoimaiseksi.
Kirjolyhytkaulakilpikonna
Kirjolyhytkaulakilpikonna ("Emydura subglobosa") on sivutaivuttajiin kuuluva kilpikonnalaji. Se liikkuu päivisin. Se on läheistä sukua krefftinlyhytkaulakilpikonnalle ("Emydura krefftii").
Kirjolyhytkaulakilpikonna on 20–25 cm pitkä. Sen kaula on suhteellisen lyhyt verrattuna muihin sivutaivuttajiin. Sen kuono on terävä ja kilpi matala ja leveä.
Kirjolyhytkaulakilpikonnaa tavataan Uudessa-Guineassa ja aivan pohjoisimmassa osassa Australiaa. Sitä esiintyy järvissä, laguuneissa ja joissa.
Yhdessä pesueessa on 5–11 munaa.
Kirjolyhytkaulakilpikonna syö nilviäisiä ja muita selkärangattomia sekä kaloja.
Nokiperäpeippo
Nokiperäpeippo ("Nigrita fusconotus") on loistopeippojen heimoon kuuluva varpuslintu.
Nokiperäpeippoa tavataan Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi.
Tervapeippo
Tervapeippo ("Nigrita bicolor") on loistopeippojen heimoon kuuluva varpuslintu.
Tervapeippoa tavataan Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi.
Šipkansola
Šipkansola (, "Šiptšeski prohod") on Balkanvuorten läpi kulkeva sola Bulgariassa. Se kuuluu nykyään Bulgarkan luonnonpuistoon.
Päätie Tonavan rannalla sijaitsevasta Rusen kaupungista Stara Zagoraan ja edelleen Turkin Edirneen kulkee Šipkansolan kautta, joten se on ollut strategisesti tärkeä. Solan luona käytiin ankaria taisteluja vuosien 1877–1878 Venäjän ja Turkin välisessä sodassa. Paikalle pystytettiin vuonna 1934 suuri muistomerkki, joka muistuttaa keskiaikaista linnoitustornia.
Nokipeippo
Nokipeippo ("Nigrita luteifrons") on loistopeippojen heimoon kuuluva varpuslintu.
Nokipeippoa tavataan Länsi-Afrikan eteläosissa sekä keskisessä Afrikassa. Lajin kannankehitys on vakaa, ja se on luokiteltu elinvoimaiseksi.
Pesäpallon suomensarja 1994
Pesäpallon miesten suomensarja pelattiin 50. kerran kaudella 1994. Sarja pelattiin kolmessa lohkossa kaksinkertaisena sarjana, jonka jälkeen alkoivat neljän parhaan pudotuspelit lohkovoitosta. Lohkovoittajat Kempeleen Kiri, Kajaanin Pallokerho ja Ulvilan Pesä-Veikot nousivat ykköspesikseen kaudeksi 1995. Lohkojen heikoin putosi suoraan maakuntasarjaan ja sijoille 8-11 päätyneet karsivat sarjapaikastaan. Kausi oli neljästoista, jolloin suomensarja oli kolmanneksi korkein sarjataso miesten pesäpallossa, ja toistaiseksi viimeinen kausi, jolloin pesäpallossa käytettiin normaalia pisteenlasku- ja voitonmääritystapaa, jossa enemmän juoksuja tekevä joukkue ilman muuta voittaa ottelun.
Lohkossa uusina joukkueina pelasivat maakuntasarjasta nousseet Vimpelin Veto (2-joukkue), Lappajärven Veikot, Iin Urheilijat, Karstulan Kiva ja Kinnulan Kimmot (mk-sarjan 3. sijalta). Aiemmin lohkossa pelannut Palokan Urheilijat siirtyi itälohkoon.
Karsinta
Lohkossa uusina joukkueina pelasivat ykköspesiksestä pudonnut Joensuun Maila, maakuntasarjasta nousseet Kajaanin Pallokerho, Pesä Ysit ja Leppävirran Viri sekä pohjoislohkosta siirtynyt Palokan Urheilijat. Kuopion Kelta-Mustat nostettiin ykköspesikseen, Tipasojan Isku vetäytyi sarjasta ja ykkösestä pudonnut Hongikon Nuorisoseuran Urheilijat luopui pesäpallotoiminnasta, joten Kulhon Kunto edelliskauden parhaana putoajana säilyi.
Karsinta
Lohkossa uusina joukkueina pelasivat ykköspesiksestä pudonnut Ikaalisten Tarmo ja ykköspesispaikastaan luopunut Mansen Pesäpallo sekä maakuntasarjasta nousseet Hämeenlinnan Paukku ja Mynämäen Vesa.
Karsinta
Kaitokudō
Kaitokudō oli varhainen kauppakoulu Osakan kaupungissa, Japanissa. Se perustettiin virallisesti vuonna 1726, ja sen voimakkain luova kausi kesti noin sata vuotta. Koulu vaikutti opetuksen ja liiketoiminnan moraalisten periaatteiden kehitykseen.
Koulu suljettiin vuonna 1869, ja avattiin uudelleen 1916. Koulu paloi toisen maailmansodan pommituksissa.
Isonokipeippo
Isonokipeippo ("Nigrita canicapillus") on loistopeippojen heimoon kuuluva varpuslintu.
Isonokipeippoa tavataan Afrikassa Sierra Leonesta Keniaan ja Angolaan ulottuvalla alueella. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Hongxi
Hongxi (), 16. elokuuta 1378 – 29. toukokuuta 1425), alkuperäiseltä nimeltään Zhu Gaochi (朱高熾), oli Kiinan Ming-dynastian neljäs keisari. Hän tuli keisariksi isänsä Yonglen jälkeen vuonna 1424. Hänen hallitsijanimensä ja valtakautensa nimi "Hongxi" merkitsee "suunnattoman kirkasta".
Zhu Gaochi syntyi 16. elokuuta 1378, ja häntä opettivat etevät kungfutse­laiset kotiopettajat. Hän toimi useita kertoja sijais­hallitsijana Nankingissa tai Pekingissä isänsä ollessa pohjoisessa sotaretkillä.
Jo touko­kuussa 1421, keisari Yonglen hallitsija­kaudella, annettiin määräys, jonka mukaan Zheng Hen oli lopetettava tutkimus­matkansa, virallisesti niiden suurten kustannusten vuoksi, joskaan määräys ei keskeyttänyt hänen kuudetta tutkimus­matkaansa, jolle hän oli silloin jo lähtenyt. Tultuaan vuonna 1424 keisariksi Hongxi kielsi Zheng Heä tekemästä enää tutkimus­matkoja ja määräsi laivaston poltettavaksi. Kuitenkin hänen seuraajansa Xuande salli Zheng Hen tehdä vielä yhden sellaisen vuosina 1431–1433. Hongxi kielsi myös valta­kunnan rajojen yli käydyn tee- ja hevos­kaupan sekä kullan ja helmien viennin Yunnaniin ja Vietnamiin. Hän palautti virkoihinsa epä­suosioon joutuneet kungfutse­laiset virkamiehet kuten Yonglen raha­ministeri Xia Yanjin, joka oli ollut vankeudessa vuodesta 1421, ja järjesti hallinnon uudestaan nimittääkseen läheiset neuvon­antajansa korkeisiin virkoihin. Hanlinin akatemian jäsenistä tuli korkeita ministerejä, ja he lopettivat hänen isänsä epäsuositun milita­ristisen politiikan ja palauttivat siviili­hallinnon. Hongxi paransi raha-asioita keskeyttämällä puu­tavaran, kullan ja hopean pakko-otot. Veroja alennettiin niin, että kulkureiksi joutuneet maan­viljelijät saattoivat palata kotiinsa, varsinkin ennen raskaasti verotetulla Jangtsen suiston alueella. Hongxi asetti komission tutkimaan verotusta. Hän antoi ministereilleen määräyksen, että viljaa oli välittömästi lähetettävä onnetto­muuksista kärsineille alueille.
Hongxi siirsi valta­kunnan päävkaupugin Pekingistä takaisin Nankingiin, joka aikai­semminkin oli ollut pää­kaupunkina vuoteen 1421 saakka. Hän kuitenkin kuoli, toden­näköisesti sydän­kohtaukseen, kuukautta myöhemmin toukokuussa 1425. Hänen poikansa oli julistautunut vallan­perijäksi, ja hänestä tuli 26-vuotiaana keisari Xuande. Vaikka Hongxin valta­kausi jäi lyhyeksi, hän ehti saada aikaan useita pysyväksi jääneitä uudistuksia, ja hänen poikansa jatkoi hänen vapaa­mielistä politiikkaansa.
Judon maailmanmestaruuskilpailut 2013
Judon maailmanmestaruuskilpailut 2013 olivat järjestyksessään 29. judon maailmanmestaruuskilpailut. Ne järjestettiin Rio de Janeirossa, Brasiliassa 26. elokuuta–1. syyskuuta 2013.
Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. Kisojen menestynein maa oli Japani, jonka urheilijat saavuttivat kaikkiaan yhdeksän mitalia; neljä kultaa, yhden hopean ja neljä pronssia.
Osakan rautatieasema
Osakan rautatieasema on Japanin Osakan kaupungin pohjoisosan keskeinen rautatieasema. Sitä käyttää Länsi-Japanin rautatieyhtiö (JR West). Se on osa viiden toisistaan kävelyetäisyydellä olevan aseman kompleksia, johon kuuluu myös maan vilkkain Umedan asema.
Osakan rautatieasema on yhteys Kiotoon ja Kobeen shinkansen- ja "shinkaisoku"-junilla.
Asemaa on peruskorjattu 2000-luvulla, ja uudistettu asema aukesi vuonna 2011. Aseman ratojen päällä on suuri lasikatto, joka antaa sille avoimen ulkonäön. Aseman pohjois- ja etelälaidalla on korkeat kerrostalot, joissa on tarjolla ostos-, ruokailu-, viihde- ja virkistäytymismahdollisuuksia. Kerrostalot on yhdistety toisiinsa radan ylittävällä sillalla.
Vuonna 2005 Osakan rautatieasema oli maailma kolmanneksi vilkkain. Tuolloin asemaa käytti päivittäin liikennöintiin lähes 2,344 miljoonaa matkustajaa päivittäin.
Golden Globe 2002
Golden Globe 2002 oli järjestyksessään 59. Golden Globe -palkintogaala, jossa jaettiin palkintoja vuoden 2001 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 20. tammikuuta 2002.
Voittajat on listattu ensimmäisenä ja lihavoitu.
IMDb: Golden Globes, USA: 2002
Doug Sahm
Douglas Wayne Sahm (6. marraskuuta 1941 San Antonio, Texas – 18. marraskuuta 1999) oli yhdysvaltalainen muusikko, jota pidetään yhtenä texmex-musiikkityylin keskeisistä edustajista. Hänen yhtyeensä tunnetaan nimellä Sir Douglas Quintet.
Texasin San Antoniossa syntynyt Doug Sahm oli musikaalinen ihmelapsi, joka voitti paikallisen radioaseman kykykilpailun jo viisivuotiaana. Alle kymmenvuotiaana hänen väitettiin hallinneen jo kitaran, steel-kitaran, mandoliinin ja viulun soiton, ja viidentoista vuoden iästä alkaen hän vieraili lavalla monien countrymusiikkitähtien esiintyessä San Antonion klubeilla. High schoolin päätettyään Doug Sahm vieraili Kaliforniassa, New Yorkissa ja Chicagossa tutustumassa sikäläisiin musiikkikuvioihin.
Vuonna 1964 Sahm alkoi soittaa säännöllisesti saman kokoonpanon kanssa sanantoniolaisessa Blue Note Loungessa. Elettiin The Beatlesin ja muun brittiläisen popin invaasion aikaa Yhdysvalloissa. Niinpä tuottaja Huey P. Meaux nimesi yhtyeen Sir Douglas Quintetiksi ja pyrki luomaan sille ”englantilaista” soundia yhdistämällä kotivaltionsa Louisianan cajun-rytmi Texasin chicano-rytmiin ja tuomalla kokoonpanoon sähköurut, kuivakasääniset Voxit joita soittamaan tuli Augie Meyers. Muita alkuperäisjäseniä olivat basisti Jack Barber ja lyömäsoittajat John Perez ja Leon Beaty. Esikoissingle ”She’s About a Mover” nousi kymmenen myydyimmän listalle. Myöhempiä Sir Douglas Quintetin hittejä olivat ”Mendocino” (1969), ”Dynamite Woman” ja ”Nuovo Laredo”. Yhtye sai suosiota myös Euroopassa, etenkin Saksassa, jossa se teki ensimmäisen kiertueensa vuonna 1970.
Vuonna 1983 Sir Douglas Quintetin Suomen ja Ruotsin välillä kulkevista ruotsinlaivoista kertova laulu ”Meet Me in Stockholm” nousi pieneksi hitiksi myös Suomessa, jossa yhtye kävi muutaman kerran esiintymässä. Ruotsissa yhtye teki Sonet-levymerkille neljä albumia, joilla on muitakin Pohjoismaista kertovia lauluja.
Doug Sahmin myöhemmin perustamia yhtyeitä olivat Texas Tornados ja Los Super Seven.Solo compilations
Anne Helminen
Anne Helminen on suomalainen teatteripedagogi, joka on ohjannut lasten, nuorten ja aikuisten harrastajateattereita ja opettanut muun muassa Länsi-Suomen opistossa ja Tampereen yliopiston avoimessa ja kesäyliopistossa.
1980–1990-luvuilla Helminen näytteli Yle TV2:n ohjelmissa, kuten "Tarkkis"-sarjan opettajana 1986 sekä kassamyyjänä "Kyllä isä osaa" -sarjan yhdessä jaksossa 1994.
Golden Globe 2001
Golden Globe 2001 oli järjestyksessään 58. Golden Globe -palkintogaala, jossa jaettiin palkintoja vuoden 2000 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 2. tammikuuta 2001.
Voittajat on listattu ensimmäisenä ja lihavoitu.
IMDb: Golden Globes 2001
Tilidiini
Tilidiini (myös "tilidaatti", "(±)-etyylitrans-2-(dimetyyliamino)-1-fenyyli-3-syklohekseeni-1-karboksylaatti") on kauppanimillä Valoron, Valtran ja Tilidin - myytävä synteettinen opioidi, jota käytetään pääasiassa Sveitsissä, Saksassa ja Belgiassa keskivaikean ja vaikean akuutin tai kroonisen kivun hoitoon.
Tilidiiniä pidetään keskivahvana opioidina, ja sitä voidaan annostella oraalisesti, rektaalisesti ja injektiona, joko intravenoosisesti tai intramuskulaarisesti (ns. depotinjektio), jolloin tilidiini vaikuttaa pidempään. Yksittäinen annos voi olla 50-100mg kerrallaan, ja sen maksimiannostus päivässä on 600mg.
Tilidiini itsessään on mieto opioidi, mutta se metaboloituu maksassa ja suolistossa aktiivisiksi metaboliitiksi nortilidiiniksi, ja siitä edelleen bisnortilidiiniksi. Bisnortilidiini on tilidiinin (1"S",2"R")-isomeeri, joka aiheuttaa lääkkeen varsinaisen analgeettisen vaikutuksen.
Tilidiiniä on saatavilla hydrokloridi- tai fosfaattisuolanan. Saksassa myytävä tilidiinivalmiste sisältää naloksonia, jonka on tarkoitus estää lääkkeen väärinkäyttö. Sveitsissä puolestaan Valoron-valmiste sisältää pelkästään tilidiiniä.
Tilidiiniä käytetään särkylääkkeenä, mutta Saksassa myös yleisesti levottomiin jalkoihin.
Takemoto Gidayū
Takemoto Gidayū (, 1651 – 18. lokakuuta 1714) oli japanilainen "jōruri"-laulaja ja japanilaisen "bunraku"-nukketeatterin perustaja. Hän teki läheistä yhteistyötä näytelmäkirjailija Chikamatsu Monzaemonin kanssa ja johti osakalaista Takemoto-za-teatteria.
Takemoto Gidayū syntyi vuonna 1651, ja hän oli Osakan lähellä eläneen maanviljelijän poika. Hän esiintyi aluksi Uji Kaganojōn teatterissa Kiotossa mutta perusti 1684 oman Takemoto-za-teatterin Osakaan. Takemoto oli tavannut kirjailija Chikamatsu Monzaemon todennäköisesti Kiotossa ja houkutteli tämän pian uuteen teatteriinsa Uji Kaganojōn teatterista.
Takemoto ja Chikamatsu kehittivät yhdessä ningyo joruri -nimisen nukketeatterin, jota alettiin myöhemmin kutsua nimellä "bunraku". Takemoton ja Chikamatsun kehittämä tyyli ohitti pian suosiossaan "kabukin". "Bunraku" nousi suosituksi vuonna 1703 ensiesitetyn Chikamatsun kirjoittaman "Sonezaki shinjū" -näytelmän (”Sonezakin rakkausitsemurhat”) jälkeen. Suosion jälkeen Takemoto halusi jättää teatterinjohtajan tehtävät, sillä kaksoisrooli teatterin laulajan ja johtajana oli hänelle raskas. Takeda Izumon otettua johtajan paikan Takemoto pystyi keskittymään vain laulamiseen. Takemoto tunnettiin voimakkaasta lauluäänestään. Hän kirjoitti lisäksi useita lyhyitä kirjoitelmia "bunraku"-laulamisesta.
Tennōji-ku
Tennōji-ku () on yksi Osakan kaupungin 24 suuralueesta. Se sijaitsee lähellä kaupungin maantieteellistä keskustaa Uemachin ylängön varrella. Osakan vilkas eteläinen keskusta-alue jää aivan sen länsipuolelle. Suuralueen pinta-ala on 4,80 neliökilometriä ja siellä on 67 012 asukasta (vuonna 2008).
Vilkas Tennōjin rautatieasema sijaitsee suuralueen eteläosassa, ja sen ympärille on kehittynyt tavarataloja ja ostoskeskuksia. Rautatieaseman vieressä on suuri Tennōjin puisto, jossa sijaitsevat muiden muassa Osakan eläintarha ja Osakan kaupungin taidemuseo. Niiden lisäksi suuralueen merkittävimpiin nähtävyyksiin kuuluu prinssi Shōtokun 500-luvun lopussa perustama Shitennō-jin buddhalainen temppeli. Tennōji on Uemachin ylängön reuna-aluetta, ja siellä onkin seitsemän ylängölle nousevaa historiallista mäkikatua, "Tennōji nanasaka" ().
Tennōjin suuraluetta palvelevat Osakan metron Sennichimae-linja ja Tanimachi-linja (sekä Midōsuji-linja ja Nagahori–Tsurumiryokuchi-linja alueen reunoilla), JR Westin Osakan ympyrälinja ja Kintetsu-rautateiden Osaka-linja.
Venomous (albumi)
Venomous on suomalaisen black metal -yhtye Barathrumin järjestyksessään seitsemäs studioalbumi. Se julkaistiin vuonna 2002 levymerkillä Spinefarm Records.
Anno Aspera – 2003 Years After Bastard’s Birth
Anno Aspera – 2003 Years After Bastard's Birth on suomalaisen black metal -yhtye Barathrumin järjestyksessään kahdeksas studioalbumi. Se julkaistiin vuonna 2005 levymerkillä Spinefarm Records.
Albumi oli alun perin määrä julkaista 28. kesäkuuta 2004, mutta sen julkaiseminen viivästyi.
Screen Actors Guild Awards 2014
Screen Actors Guild Awards 2014 oli järjestyksessään 20. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja roolisuorituksista vuoden 2013 elokuvissa ja televisio-ohjelmissa. Gaala järjestettiin 18. tammikuuta 2014 Shrine Auditoriumissa, Los Angelesissa, Kaliforniassa.
Voittajat on listattu ensimmäisenä ja lihavoitu.
Konohana-ku
Konohana-ku () on yksi Osakan kaupungin 24:stä suuralueesta. Se sijaitsee kaupungin luoteisosassa Yodogawa-joen suulla Osakanlahden rannalla. Etelässä se rajautuu Ajigawa-jokeen. Siihen kuuluvat Maishiman ja Yumeshiman saaret. Konohanan suuralueen pinta-ala on 15,45 neliökilometriä ja siellä on noin 64 873 asukasta.
Suuralueen itäosa on pääosin asuinaluetta. Länsiosa meren rannalla on vuorostaan ollut aiemmin teollisuusaluetta, jossa on toiminut etenkin kemianteollisuutta. Viime vuosina teollisuutta on kuitenkin muuttanut alueelta pois ja sen painopiste on siirtynyt tutkimukseen ja tuotekehitykseen. Lisäksi rannikkoa on kehitetty virkistys- ja viihdealueena: Maishiman saarelle on rakennettu useita urheilulaitoksia ja Osakanlahden rannalle avattiin vuonna 2002 Universal Studios Japan -teemapuisto.
Suuraluetta palvelevat JR Westin Osakan ympyrälinja ja Sakurajima-linja sekä Hanshin-rautateiden Namba-linja.
Long Live Satan
Long Live Satan on suomalaisen black metal -yhtye Barathrumin livealbumi, joka julkaistiin vuonna 2009 levymerkillä Ghul Productions.
Albumi on nauhoitettu Lauttakylan lukiolla Huittisissa 13. joulukuuta 1996.
Seppo Lahtinen (koripalloilija)
Seppo Juhani Lahtinen (s. 14. maaliskuuta 1945 Tampere) on suomalainen aktiiviuransa lopettanut koripalloilija ja koripallovalmentaja.
Pispalan Tarmon kasvatti Lahtinen edusti Tampereen Pyrintöä miesten SM-sarjassa vuosien 1964–1970 välisellä ajalla neljä kautta. Tarmossa hän pelasi pääsarjassa kolme kautta vuosina 1971–1974. Vuonna 1969 Lahtinen voitti Pyrinnössä Suomen cupin.
Lahtinen toimi Pyrinnön naisten edustusjoukkueen valmentajana vuosina 1963–1965.
Yykeänperänvankka
Yykeänperänvankka (myös "Yykeänvankka", vanh. "Jyykeänperänouta" tai "Jyykeänperänvankka", , ) on laakso Omasvuonon () kunnassa Tromssan läänissä Norjassa. Laakso on 38 kilometriä pitkä ja ulottuu Yykeänperänlahden () kohdalta Yykeänvuonolta () kaakkoon Suomen rajalle. Laaksossa virtaa Yykeänperänjoki (). Eurooppatie 8 kulkee laksossa koko sen matkalla ja myös Eurooppatie 6 kulkee laakson poikki sen suulla, missä on myös Yykeänperän () taajama, josta laakso on saanut nimensä. Suomenkielisessä nimessä esiintyvä maastosana "vankka" tarkoittaa laaksoa tai jokilaaksoa ja nimessä Yykeänperä esiintyvä määriteosa "perä" tässä vuonon pohjukkaa.
Harmagedon (EP)
Harmagedon on suomalaisen black metal -yhtye Azaghalin EP-levy. Se julkaistiin vuonna 1999 levymerkillä Aftermath Music.
Äänitteestä julkaistiin 500:n kappaleen käsin numeroitu painos.
Ethan Iverson
Ethan Iverson (s. 11. helmikuuta 1973 Menomonie, Wisconsin) on yhdysvaltalainen jazzpianisti. Hän muutti vuonna 1991 New Yorkiin ja opiskeli yksityisesti Fred Herschin ja Sophia Rosoffin johdolla. Hän teki levytysdebyyttinsä 20-vuotiaana vuonna 1993 albumilla "School Work", jolla kuullaan myös tenorisaksofonisti Dewey Redmania. Sittemmin Iverson on työskennellyt muiden muassa Reid Andersonin, Mark Turnerin, Bill McHenryn ja Patrick Zimmerlin kanssa.
Iverson on ehkä saanut suurimman näkyvyytensä The Bad Plus -yhtyeen jäsenenä. Hän on myös toiminut Mark Morris Dance Groupin musiikillisena johtajana. Vuonna 1998 Iverson julkaisi trionsa kanssa albumit "Construction Zone (Originals)" ja "Deconstruction Zone (Standards)", joista jälkimmäisen "New York Timesin" kriitikko valitsi vuoden Top Ten -levylistalle.
Martti Sirkkaniemi
Martti Kalevi Sirkkaniemi (s. 4. kesäkuuta 1946 Tampere) on suomalainen aktiiviuransa lopettanut koripalloilija.
Tampereen Pyrinnön kasvatti Sirkkaniemi pelasi Suomen pääsarjaa Pyrinnössä vuosina 1965–1970 yhteensä kolme kautta ja voitti Suomen cupin vuonna 1969.
Minato-ku (Osaka)
Minato-ku (; ”satama”) on yksi Osakan kaupungin 24:stä suuralueesta. Se sijaitsee kaupungin länsiosassa Osakanlahden rannalla. Pohjoisessa se rajautuu Ajigawa- ja etelässä Shirinashigawa-jokeen. Suuralueen pinta-ala on 7,9 neliökilometriä ja siellä on 83 578 asukasta (vuonna 2010).
Suuralue kuuluu Yodogawa-joen alavaan suistoalueeseen. Edo-kaudella aloitettiin alueen täyttäminen riisinviljelyä varten. Myöhemmin se kehittyi Osakan satama-alueena, jonne keskittyi laivanvarustus- ja logistiikkaliikkeitä. Suuralue perustettiin vuonna 1925, jolloin siellä oli jopa 280 000 asukasta. 1900-luvun loppupuolelta lähtien sitä on kehitetty yhdessä Osakan muiden ranta-alueiden kanssa virkistys- ja viihdealueena, jonne on rakennettu esimerkiksi Osakan akvaario, puistoja, hotelleja ja museoita.
Minato-kun länsiosassa Osakanlahden saarella sijaitsee Tenpōzanin alue, jossa ovat muiden muassa Osakan akvaario, suuri maailmanpyörä ja Suntory Museum. Niiden vieressä Ajigawa-joen ylittää 152 metrin pituinen Tenpōzan ōhashi -silta. Tenpōzan on varsinaisesti hyvin pieni, nykyisin vain 4,53 metriä korkea kukkula, jota on kutsuttu myös Japanin matalimmaksi vuoreksi. Se sai alkunsa täyttämällä Tenpō-kauden toisena vuonna eli vuonna 1831. Hieman idempänä sijaitsee Yahatayan puisto urheilulaitoksineen (Osakan kaupungin urheiluhalli ja Osakan uimahalli). Bentenchōn rautatieaseman vieressä suuralueen itäosassa kohoaa vuorostaan suuri ORC 200 -pilvenpiirtäjäkompleksi erilaisine toimintoineen.
Minaton aluetta palvelevat Osakan metron Chūō-linja ja JR Westin Osakan ympyrälinja.
Pertti Väänänen
Pertti Olavi Väänänen (s. 19. elokuuta 1945 Helsinki) on suomalainen aktiiviuransa lopettanut koripalloilija.
Torpan Poikien kasvatti Väänänen pelasi Suomen pääsarjaa Tampereen Pyrinnössä vuosina 1965–1970 yhteensä kolme kautta ja voitti Suomen cupin vuonna 1969.
Miyakojima-ku
Miyakojima-ku () on yksi Osakan kaupungin 24:stä suuralueesta. Se sijaitsee kaupungin koillisosassa ja rajautuu pohjoisessa Yodogawa-jokeen, idässä Asahin ja Jōtōn suuralueisiin ja lännessä Ōkawa-jokeen. Osakan linna sijaitsee aivan sen eteläpuolella. Miyakojiman suuralueen pinta-ala on 6,05 neliökilometriä ja siellä on 104 058 asukasta (vuonna 2013).
Suuralue on perustettu 1. huhtikuuta 1943. Sen eteläosassa sijaitsee tärkeä Kyōbashin rautatieasema, joka toimii porttina Osakaan idästä tuleville. Aseman ympäristö on myös merkittävä kaupallinen keskus. Suuralueen nähtävyyksiin kuuluu esimerkiksi Fujitan taidemuseo.
Miyakojiman aluetta palvelevat Osakan metron Tanimachi-linja ja Nagahori–Tsurumi-ryokuchi-linja, JR Westin Osakan ympyrälinja ja Tōzai-linja sekä Keihan-rautateiden Keihan-päälinja.
Minato
Minato (; ”satama”) voi tarkoittaa seuraavia asioita:
Viestintätoimisto Deski
Viestintätoimisto Deski oli 2005 perustettu strategiseen ja taktiseen viestintään erikoistunut viestintätoimisto. Deskissä työskentelee lähes 30 ihmistä ja se on yksi Suomen suurimmista viestintätoimistoista. Vuoden 2013 myyntikate oli 1,9 miljoonaa euroa. Deski on lopettamassa toimintaansa (elokuu 2015).
Viestintätoimisto Deski palkittiin 2013 MTL Communication Awardsien B-to-C kategorian parhaasta työstä Luontokeskus Haltian lanseerauksessa.
Pirkkalan seurakunta
Pirkkalan seurakunta () kuuluu Suomen evankelis-luterilaisen kirkon Tampereen hiippakuntaan.
Todennäköisesti Pirkkalan seurakunta on eronnut vanhasta Karkun seurakunnasta joskus 1200-luvulla. Karkun pitäjän aluetta on aikoinaan ollut koko Ylä-Satakunnasta Hämeen lääniin liitetty alue: etelässä ja idässä Kangasalaa, Orivettä, Messukylää, Lempäälää ja mahdollisesti Vesilahtea myöten. 
Pohjoisessa Pirkkalaan kuuluivat harvaan asutut Ruoveden erämaat arviolta Karstulan ja Soinin korkeudelle asti. Vanhasta Pirkkalan pitäjästä on aikojen saatossa muodostunut 26 itsenäistä kuntaa ja seurakuntaa. Pirkkalan seurakuntaan ovat kuuluneet myös nykyinen Pispala ja Tampereen läntiset kaupunginosat.
Erich Traub
Erich Traub (s. 27. kesäkuuta 1906, Saksa – 18. toukokuuta 1985, Länsi-Saksa) oli saksalais-amerikkalainen tiedemies. Hän oli opiskellut Giessenin yliopistossa ja Rockefeller-instituutissa. Hän oli kansallissosialistien moottorijoukkojen (NSKK) jäsen vuosina 1938-1942. Hän työskenteli suoraan SS:n johtajan Heinrich Himmlerin alaisuudessa bioase-laboration johtajana.
Traub pelastettiin Saksasta toisen maailmansodan jälkeen ja tuotiin USA:han 1949 USA:n Operaatio Paperclipin () merkeissä.
Fellinin Casanova
Fellinin Casanova () on italialaisen ohjaajan Federico Fellinin elokuva vuodelta 1976. Se perustuu Giacomo Casanovan omaelämäkertaan. Elokuvan pääosaa esittää Donald Sutherland. Elokuva kuvattiin kokonaan Cinecittàn studioilla Roomassa. Elokuva voitti 1977 parhaan puvustuksen Oscarin.
Screen Actors Guild Awards 2013
Screen Actors Guild Awards 2013 oli järjestyksessään 19. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkinnot roolisuorituksista vuoden 2012 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 27. tammikuuta 2013.
Voittajat on listattu ensimmäisenä ja lihavoitu.
Screen Actors Guild Awards 2012
Screen Actors Guild Awards 2012 oli järjestyksessään 18. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja heidän roolisuorituksistaan vuoden 2011 elokuvissa ja televisio-ohjelmissa. Gaala järjestettiin 29. tammikuuta 2012 Shrine Auditoriumissa, Los Angelesissa, Kaliforniassa.
Voittajat on listattu ensimmäisenä ja lihavoitu.
Kanadan Suomalainen Järjestö
Kanadan Suomalainen Järjestö (lyh. FOC, ) on Kanadassa toimiva vuonna 1911 perustettu kanadansuomalainen kulttuurijärjestö.
Se on maan vanhin kanadansuomalainen järjestö, joka toimi vuoteen 1923 saakka nimellä Kanadan Suomalainen Sosialistinen Järjestö (Finnish Socialist Organization of Canada). FOC:ta pidetään vielä nykyäänkin poliittisena, eikä esimerkiksi kanadansuomalaisia edustava keskusjärjestö Kanadan Suomalainen Kulttuuriliitto (FCCF) ole suostunut ottamaan sitä jäsenekseen, vaikka Kanadan Suomalaisen Järjestön jäsenet kelpuutetaan myös FCCF:n toimintaan yksityishenkilöinä.
FOC oli aikoinaan merkittävä poliittinen tekijä myös kanadansuomalaisen yhteisön ulkopuolella ja sillä oli tuhansia jäseniä. Nykyään FOC:llä on enää kolme paikallisosastoa ja vajaat parisataa jäsentä. Järjestö julkaisee epäsäännöllisesti ilmestyvää uutislehteä "Kaiku/Echo".
Kanadan Suomalaisen Järjestön perusti lokakuussa 1911 tunnettu poliittinen agitaattori, toimittaja Sanna Kannasto. Edellisenä vuonna oli 146 Torontossa asuvaa suomalaista erotettu Kanadan sosialistisesta puolueesta "liian oikeistolaisina", ja he olivat liittyneet Kanadan sosialidemokraattisen puolueen (SDP) jäseniksi. Suomalaiset muodostivat vuoden 1910 loppuun mennessä enemmistön SDP:n jäsenistä ja seuraavana vuonna he päättivät Kannaston johdolla perustaa oman järjestön. Parissa kuukaudessa FOC oli saanut jo yli 1 500 jäsentä ja paikallisosastoja toimi 19. Ensimmäisen maailmansodan alkuun mennessä vuonna 1914 jäseniä oli yli 3 000 ja osastoja 64. Jäsenistä yli 500 oli naisia. Kaikki FOC:n jäsenet kuuluivat myös sosialidemokraattiseen puolueeseen ja sen suomalainen osasto muodostikin puolueen suurimman etnisen ryhmän.
Vuonna 1917 Venäjällä tapahtuneen lokakuun vallankumouksen jälkimainingeissa Kanadan hallitus päätti kieltää kaikki SDP:n vieraskieliset osastot. FOC harjoitti vielä jonkin aikaa yhteistyötä syndikalistisen One Big Union -ammattiliiton kanssa, kunnes 1920-luvun alussa läheni Kanadan kommunistista puoluetta. Myöhemmin 1920-luvun aikana kaikki FOC:n jäsenet olivat myös kommunistisen puolueen jäseniä.
Vuonna 1931 FOC hajosi kahtia, kun sosialidemokraatit erosivat järjestöstä. Koko organisaatio kiellettiin 1940 ja kaikki sen omaisuus takavarikoitiin. Myös FOC:n julkaisema sanomalehti "Vapaus" lakkautettiin. Järjestön tilalle perustettiin nopeasti "Kanadan Suomalainen Demokraattinen Liitto (Finnish Canadian Democratic League", mutta se ei saanut suurta kannatusta. FOC laillistettiin jälleen 1943, sen tuettua Neuvostoliittoa, josta oli tullut Kanadan liittolainen toisessa maailmansodassa vuonna 1941. Vaikka FOC luopui poliittisuudestaan sodan jälkeisten vuosikymmenten aikana, oli järjestö Kanadan turvallisuuspoliisin tarkkailussa aina 1980-luvulle saakka.
Järjestö julkaisi sanomalehteä "Vapaus" Sudburyssä 1917-1974. Lehti siirtyi sitten Torontoon ja jatkui nimellä "Viikkosanomat" 1980-luvun lopulle. Tuolloin se otti takaisin vanhan nimensä Vapaus. Lehden ilmestyminen päättyi 1990. Sen seuraajana järjestö alkoi kustantaa neljästi vuodessa ilmestyvää aikakauslehteä "Kaiku-Echo".
Keittiöjätti
Keittiöjätti-konserni kuuluu Suomen kolmen suurimman keittiökalusteiden vähittäismyyntiketjun joukkoon. Konserniin kuuluu kuusi keittiökalusteisiin erikoistunutta yhtiötä: Keittiöjätti Oy, Suomen Ovimarket Oy, Keittiö Kartano Oy, Kitchennet Oy, Kymen Keittiötukku Oy ja TNC-Components Oü. Asiakkaille näistä tunnetuimpia ketjunimiä ovat Keittiöjätin lisäksi Karelia-keittiöt, Keittiö.net ja Keittiöpiste.com. Virossa sijaitseva TNC-Components valmistaa osan Keittiöjätti-konsernin myymäistä kalusteista ja komponenteista. Keittiöjätin asiakkaita ovat yksittäiset kuluttajat, urakoitsijat ja rakennuttajat. Konsernin liikevaihto on noin 40 miljoonaa euroa ja se työllistää noin 220 henkilöä. Suomessa konsernilla on 25 myymälää.
Vuonna 2015 Keittiöjätti Oy muutti nimensä Ideal-keittiöt Oy:ksi jolloin yhtiöön yhdistyivät Kitchennet Oy, Kymen Keittiötukku Oy ja Keittiö-Kartano Oy.
Glutamaattidehydrogenaasi
Glutamaattidehydrogenaasi on entsyymi, joka katalysoi olosuhteista ja eliöstä riippuen joko glutamiinihapon hapettavaa deaminaatiota alfaketoglutaarihapoksi ja ammoniumioniksi tai alfaketoglutaarihapon pelkistävää aminointia glutamiinihapoksi. Entsyymi osallistuu täten aminohappojen aineenvaihduntaan. Glutamaattidehydrogenaasin EC-numero on EC 1.4.1.2.
Glutamaattidehydrogenaasin lähtöaineet ja tuotteet riippuvat ammoniumionien, alfaketoglutaarihapon, glutamiinihapon ja entsyymin tarvitsemien koentsyymien pitoisuudestasoluissa. Glutamaattidehydrogenaasi on sikäli erikoinen entsyymi, että se pystyy käyttämään eliöstä riippuen hapettavassa deaminaatiossa koentsyyminään joko NAD- tai NADP-molekyyliä ja pelkistävässä aminoinnissa joko NADH- tai NADPH-molekyyliä. Eläimillä glutamaattidehydrogenaasi katalysoi lähinnä glutamiinihapon deaminaatiota, kun toiseen suuntaan tapahtuva reaktio on tyypillinen erityisesti kasveilla ja bakteereilla.
Glutamaattidehydrogenaasin katalysoiman hapettavan deaminaation mekanismi on seuraava. Ensimmäisessä vaiheessa entsyymiin sitoutunut glutamiinihappo luovuttaa α-hiilen protonin NAD-molekyylille, joka pelkistyy NADH:ksi, ja tuotteenamuodostuu iminiumioni eli niin kutsuttu Schiffin emäs. Tämän jälkeen iminiumioni hydrolysoituu muodostaen alfaketoglutaarihappoa. Glutamiinihapon syntetisoiminen alfaketoglutaarihaposta on mekasnimiltaan tälle reaktiolle käänteinen ja ensimmäisessä vaiheessa alfakeoglutaraattikondensoituu ammoniumionin kanssa muodostaen iminiumionin, jonka hiiliatomi vastaanottaa protonin NADPH:lta. Entsyymi sitoo alfaketoglutaraatin siten, että tässä reaktiossa muodostuu ainoastaan glutamiinihapon L-enantiomeeria.
Glutamaattidehydrogenaasin toiminta on allosteerisesti säädeltyä. Glutamiinin deaminaatiota aktivoi ADP-molekyyli ja inhiboi GTP-molekyyli. Kun solun energiavarannot ovat vähäiset aktivoituu glutamiinihapon deaminaatio alfaketoglutariinihapoksi, jonka solut käyttävät sitruunahappokierrossa.
Screen Actors Guild Awards 2011
Screen Actors Guild Awards 2011 oli järjestyksessään 17. SAG-palkintogaala, jossa yhdysvaltalainen Screen Actors Guild ammattilitto jakoi palkinnot näyttelijöille roolisuorituksistaan vuoden 2010 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 30. tammikuuta 2011.
Voittajat on listattu ensimmäisenä ja lihavoitu.
Kotiseutu pohjolassa – Levytyksiä vuosilta 1974–1976
Kotiseutu pohjolassa – Levytyksiä vuosilta 1974–1976 on Esko Rahkosen kokoelmalevy. Rocket Records julkaisee sen 25. huhtikuuta 2014. Kokoelma sisältää esittäjän Satsanga-yhtiölle tekemiä levytyksiä.
Askel sydämeen – Levytyksiä vuosilta 1975–1978
Askel sydämeen – Levytyksiä vuosilta 1975–1978 on Esko Rahkosen kokoelmalevy. Rocket Records julkaisee sen 25. huhtikuuta 2014. Kokoelma sisältää esittäjän Satsanga-yhtiölle tekemiä levytyksiä.
Erehdyin kerran – Kootut levytykset 1976–1980
Erehdyin kerran – Levytyksiä vuosilta 1976–1980 on Seppo Hanskin kokoelmalevy. Rocket Records julkaisee sen 28. maaliskuuta 2014. Kokoelma sisältää esittäjän Satsanga- ja JP-Musiikki -yhtiöille tekemiä levytyksiä.
Pirjoliisa Tuominen
Pirjo-Liisa Tuominen (s. 1969) on Padasjoelta lähtöisin oleva kirjailija ja runoilija, joka toimii nykyään opettajana Padasjoella.
Tuominen palkittiin J. H. Erkon palkinnolla vuonna 1999.
Maud Kuistilan palkinto
Maud Kuistilan palkinto on Maud Kuistilan Muistosäätiön vuodesta 1994 alkaen jakama palkinto, joka myönnetään ansioituneelle lääketieteen alan tutkijoiden kouluttajalle. Palkinnon tarkoituksena on korostaa tutkijoiden kouluttajien merkitystä korkeatasoisen lääketieteellisen tutkimusperinteen säilyttämiselle ja edistämiselle Suomessa.
Palkinnon saajan valitsee Maud Kuistilan Muistosäätiön tieteellinen neuvottelukunta. Palkinnon suuruus on nykyisin 20 000 euroa.
Palkinto on jaettu vuosittain valtakunnallisten lääkäripäivien aikana, poikkeuksena vuosi 1996, jolloin palkintoa ei jaettu. Palkinnon saaja pitää samalla luennon.
Riitta Ikonen
Riitta Ikonen (s. 1981 Kouvola) on suomalainen, nykyisin New Yorkissa asuva ja työskentelevä nykytaiteilija. Ikonen valmistui Lontoon Royal College of Artista 2008 ja asui Englannissa ennen siirtymistään New Yorkiin. Hän työskentelee pukusuunnittelun, performanssin ja postitaiteen keinoin sekä toteuttaa yhteisöllisiä taideprojekteja.
Omaa asennettaan Ikonen kuvaa pragmaattiseksi intuitioksi. Taiteilija kertoo, kuinka tietyt esineet, yleensä pienet ja merkityksettömät, innostavat häntä niin, että hän haluaa pukea ne ylleen ja dokumentoida prosessin. Hänen tekemänsä asusteet taltioituivat valokuviin, joita on esitetty niin gallerioissa kuin julkisissa tiloissakin. Lontoossa hän teki päättötyönään julkista liikennettä koskevan projektin, jota esiteltiin metrotasanteilla.
Riitta Ikonen on jo pitkään työstänyt postitaidetta. Brightonin yliopiston tehtävästä vuonna 2003 alkanut projekti on jatkunut jo pitkään.
Lokakuussa 2013 Riitta Ikonen nimettiin Ars Fennica -ehdokkaaksi.
Leena Nio
Leena Nio (s. 1982 Helsinki) on suomalainen, Helsingissä työskentelevä nykytaiteilija.
Leena Nio on valmistunut kuvataiteen maisteriksi Kuvataideakatemian maalaustaiteen osastolta vuonna 2010. Hänellä on myös kuva-artesaanin tutkinto Hyvinkään taidekoulusta vuodelta 2004. Nion työt ovat pääasiassa oljyvärimaalauksia, joiden kerroksellisuus tuottaa kuvatilaan sekä materiaalisia että illusorisia ulottuvuuksia. Nio on toteuttanut myös erilaisia installaatioita.
Lokakuussa 2013 Leena Nio nimettiin Ars Fennica -ehdokkaaksi.
Nion töitä on ollut esillä yksityisnättelyissä mm. Galerie Forsblomolla ja Forum Boxissa, sekä yhteisnäyttelyissä mm EMMA – Espoon modernin taiteen museossa ja Ars Fennica, Nykytaiteen museo Kiasma (2014).
Screen Actors Guild Awards 2010
Screen Actors Guild Awards 2010 oli järjestyksessään 16. Screen Actors Guild -palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksistaan vuoden 2009 elokuvissa ja televisio-ohjelmissa. Gaala järjestettiin 23. tammikuuta 2010 Shrine Auditoriumissa, Los Angelesissa, Kaliforniassa, Yhdysvalloissa.
Voittajat on listattu ensimmäisenä ja lihavoitu.
Diane Valkenburg
Diane Maria Valkenburg (s. 30. elokuuta 1984 Bergschenhoek, Etelä-Hollanti) on alankomaalainen pikaluistelija. Hän on edustanut seuratasolla Schaatsvereniging Lansingerlandia ja VPZ Schaatsploegia. Hän on pituudeltaan 172 cm.
Valkenburg voitti joukkuetakaa-ajon maailmanmestaruuden Heerenveenissä 2012 ja Sotšissa 2013. Hän on saavuttanut matkakohtaisissa MM-kilpailuissa lisäksi hopeaa 1 500 metrillä ja joukkuetakaa-ajossa Inzellissä 2011, sijoittunut neljänneksi 1 500 ja 3 000 metrillä 2013, viidenneksi 5 000 metrillä 2011 ja 2012 sekä kuudenneksi 3 000 metrillä 2011, 1 500 metrillä 2012 ja 5 000 metrillä 2013.
Valkenburg saavutti yleisluistelun MM-kilpailuissa hopeaa Hamarissa 2013. Lisäksi hän on ollut viides 2014, seitsemäs 2010 sekä kahdeksas 2008 ja 2011. EM-kilpailuissa hän on saanut pronssia Heerenveenissä 2013 sekä sijoittunut neljänneksi 2011 ja 2014, viidenneksi 2012 ja kuudenneksi 2010.
Vancouverin olympialaisissa 2010 hän sijoittui joukkuetakaa-ajossa kuudenneksi ja 3 000 metrillä 11:nneksi.
Valkenburg on sijoittunut maailmancupin kokonaiskilpailussa 3 000 ja 5 000 metrin yhteiscupissa kolmanneksi kaudella 2012–2013 ja neljänneksi kaudella 2011–2012 sekä 1 500 metrin cupissa viidenneksi 2011–2012 ja kuudenneksi 2012–2013.